[pic] | EURÓPAI BIZOTTSÁG |

Brüsszel, 2009.12.21.

COM(2009)696 végleges

A BIZOTTSÁG JELENTÉSE

AZ EURÓPAI HALÁSZATI ALAP VÉGREHAJTÁSÁRÓL SZÓLÓ MÁSODIK ÉVES JELENTÉS (2008)

SEC(2009)1714

TARTALOMJEGYZÉK

A BIZOTTSÁG JELENTÉSE AZ EURÓPAI HALÁSZATI ALAP VÉGREHAJTÁSÁRÓL SZÓLÓ MÁSODIK ÉVES JELENTÉS (2008) 1

1. BEVEZETÉS 4

2. A 2008. ÉVI JELENTÉS 4

2.1. Az operatív programok végrehajtásával kapcsolatos legfontosabb fejlemények, tendenciák és kihívások (az Alapról szóló rendelet 68. cikkének (2) bekezdése) 4

2.1.1. Az Európai Halászati Alap tagállamok általi végrehajtása 4

2.1.2. A költségvetés Bizottság általi végrehajtása 6

2.2. Az Alap koordinációja a strukturális alapokkal és az EMVA-val 6

2.3. Technikai segítségnyújtás 7

2.3.1. A technikai segítségnyújtásra fordítható költségvetés tagállamok általi felhasználása 7

2.3.2. A technikai segítségnyújtásra fordítható költségvetés Bizottság általi felhasználása 7

2.4. Az ellenőrzési stratégiák, irányítási és ellenőrző rendszerek és éves ellenőrzési jelentések aktuális helyzete 8

2.5. Az átláthatósági kezdeményezéssel összhangban szolgáltatott információk 9

3. A SZERKEZETÁTALAKÍTÁSI RENDELET (A 744/2008/EK RENDELET) VÉGREHAJTÁSA 9

3.1. Háttér-információk 9

3.2. Végrehajtás 9

3.2.1. Általános intézkedések (a szerkezetátalakítási rendelet 5–10. cikke) 10

3.2.1.1. A halászati tevékenység átmeneti szüneteltetése a 6. cikk értelmében 10

3.2.1.2. Halászhajók fedélzeti beruházásai a 7. cikk értelmében 10

3.2.1.3. Társadalmi-gazdasági kompenzáció a 8. cikk értelmében 10

3.2.1.4. Kollektív fellépések a 9. cikk, valamint kísérleti projektek a 10. cikk értelmében 10

3.2.2. A kizárólag a flottaátalakítási programokban részt vevő flottákra alkalmazandó speciális intézkedések (a szerkezetátalakítási rendelet 11–17. cikke) 10

3.2.3. Forgalomból való részleges kivonás (17. cikk) 11

3.2.4. Pénzügyi rendelkezések (20. cikk) 11

3.2.5. Ellenőrzés (a 13. cikk (2) bekezdése) 12

3.3. Előzetes értékelés 12

4. AZ EHA VÉGREHAJTÁSÁVAL KAPCSOLATOS TÁBLÁZATOK 14

4.1. I. TÁBLÁZAT: A KONVERGENCIA-CÉLKITŰZÉS PÉNZÜGYI VÉGREHAJTÁSA 14

4.2. II. TÁBLÁZAT: A NEM KONVERGENCIA-CÉLKITŰZÉS PÉNZÜGYI VÉGREHAJTÁSA 16

4.3. II. TÁBLÁZAT: A KONVERGENCIA- ÉS A NEM KONVERGENCIA-CÉLKITŰZÉS PÉNZÜGYI VÉGREHAJTÁSA 18

4.4. IV. TÁBLÁZAT: A BIZOTTSÁG ÁLTAL 2008-BAN ELFOGADOTT OPERATÍV PROGRAMOK 20

4.5. V. TÁBLÁZAT: AZ EHA-TÁMOGATÁSOK MEGOSZLÁSA PRIORITÁSI TENGELYEK ÉS TAGÁLLAMOK SZERINT 21

BEVEZETÉS

A 2007–2013 közötti programozási időszakra vonatkozó Európai Halászati Alap (a továbbiakban: az Alap) 2007. január 1-jén lépett hatályba és egyben a Halászati Orientációs Pénzügyi Eszköz (HOPE) [1] helyébe.

Az Európai Halászati Alapról szóló rendelet[2] 68. cikke értelmében minden év december 31-ig a Bizottság beszámolót küld az Európai Parlamentnek, a Tanácsnak, az Európai Gazdasági és Szociális Bizottságnak, valamint a Régiók Bizottságának az Európai Halászati Alap végrehajtásának előző évi előrehaladásáról. A jelentés a tagállamok éves jelentésére vonatkozó bizottsági vizsgálaton és értékelésen, illetve bármely más rendelkezésre álló információn alapul.

Az első, 2007. évre vonatkozó éves jelentés tartalma korlátozott volt, mivel 2007 végéig (26-ból) mindössze 19 operatív programot (OP-t) fogadtak el. A fennmaradó hét operatív programot 2008 második felében fogadták el. Az operatív programok késedelmes elfogadása miatt 2008 végéig a Bizottság csak igen kevés irányítási és ellenőrző rendszert, illetve ellenőrzési stratégiát fogadott el. Emiatt igen alacsony maradt a végrehajtás szintje, ezért az Alap 2008. évi végrehajtásáról szóló bizottsági jelentés inkább az operatív programok programozására összpontosít, mintsem azok gyakorlati végrehajtására, amely ebben a szakaszban továbbra is korlátozott volt.

Az alacsony végrehajtási szint azzal is magyarázható, hogy egyes tagállamok átprogramozási folyamatot indítottak a Tanács által 2008. július 24-én elfogadott 744/2008/EK tanácsi rendeletben (a továbbiakban: a szerkezetátalakítási rendelet)[3] előírt különleges átmeneti intézkedés végrehajtása érdekében. E rendelet 22. cikke úgy rendelkezik, hogy a Bizottság e rendelet alkalmazásáról 2009. december 31-ig jelentést tesz az Európai Parlamentnek és a Tanácsnak. Mivel ezek az intézkedések ideiglenes eltérést jelentenek az Alap egyes rendelkezéseitől, és figyelembe véve, hogy az Alap operatív programjainak keretében hajtják végre őket, a Bizottság úgy döntött, hogy együttes jelentést nyújt be az Alap éves végrehajtásáról és a szerkezetátalakítási rendelet végrehajtásáról.

A 2008. ÉVI JELENTÉS

Az operatív programok végrehajtásával kapcsolatos legfontosabb fejlemények, tendenciák és kihívások (az Alapról szóló rendelet 68. cikkének (2) bekezdése)

Az Európai Halászati Alap tagállamok általi végrehajtása

A 2007 végéig elfogadott 19 operatív program tekintetében a tagállamok erőfeszítéseiket a soron következő végrehajtási lépések előkészítésére összpontosították: ilyen volt többek között a monitoringbizottság felállítása és feladatainak meghatározása, a kiválasztási kritériumok monitoringbizottság általi elfogadása, valamint a tagállami rendelkezések és mechanizmusok előkészítése és elfogadása a pályázatok kiírása, illetve az alkalmazandó intézkedések közzététele érdekében. Ennélfogva a gyakorlati végrehajtás 2008-ban még alig kezdődött meg a tagállamokban, és Ausztria és Franciaország kivételével nem is nyújtottak be időközi kifizetésre irányuló kérelmet.

2008-ban jelentős esemény volt még, hogy az év második felében jóváhagyták a fennmaradó hét operatív programot. A IV. táblázat tartalmazza a 2008-ban elfogadott hét operatív program elfogadásának időpontját.

Az Alap forrásainak prioritási tengelyek szerinti lebontását bemutató V. táblázat pénzügyi rovatainak tanúsága szerint a források összességében egyenletesen oszlanak meg az 1., a 2. és a 3. prioritási tengely[4] között: a halászati flotta kiigazítására (1. tengely) 27%-ot (1 142 923 976 EUR), az akvakultúrára, feldolgozásra és forgalmazásra (2. tengely) 30%-ot (1 274 547 215 EUR), a közös fellépésekre (3. tengely) pedig 27%-ot (1 162 007 083 EUR) különítettek el. A 4. tengely alacsonyabb mértékű finanszírozásban részesül: e célra átlagosan 13%-ot (567 365 857 EUR) különítettek el. Ennek az az oka, hogy a halászati területek fenntartható fejlesztése érdekében tett intézkedések új keletűek a 2007 és 2013 közötti programozási időszakban, és csak 2010-től lesznek hatályosan végrehajtandók, amikorra megalakulnak a helyi csoportok és megkezdik a helyi fejlesztési stratégiák végrehajtását. A számadat azonban arról tanúskodik, hogy a tagállamok nagymértékben érdeklődnek ezen innovatív intézkedés iránt.

A tengelyekhez rendelt források tagállamonként jelentős mértékben változnak, ami azt tükrözi, hogy az egyes tagállamokban mennyire eltérőek a körülmények és stratégiák a halászati ágazatban. A halászati flotta kiigazításához rendelt finanszírozás például 82% (Írország) és 4,3% (Románia) között változik. Az 1. tengely elemzéséből kiderül, hogy a flotta kiigazítása érdekében tett intézkedéseknek – például a halászati tevékenység végleges beszüntetésének – megközelítése nagymértékben függ a túlzott kapacitás kezelésével kapcsolatos általános stratégiai megközelítéstől. Egyes tagállamok ennélfogva a hajók leselejtezését kezelik prioritásként, míg mások inkább bizonyos piaci mechanizmusok – így például az egyéni kvótaátcsoportosítás – alkalmazását részesítik előnyben a halászati kapacitás csökkentése érdekében. Emiatt a kapacitáscsökkentési célkitűzések operatív programonként eltérők. Összességében az operatív programokban 2013 végéig meghatározott kapacitáscsökkentési célkitűzés 15% (kW és GT) körül alakul.

Nagy különbségek figyelhetők meg az akvakultúrához, a feldolgozáshoz és a forgalmazáshoz rendelt előirányzatok között is. Míg Írország például nem élt ezzel a támogatási lehetőséggel, a tengerparttal nem rendelkező országok értelemszerűen nagyobb arányú támogatást rendeltek a 2. tengelyhez: Ausztriában például ez az érték 98%.

Hasonlóképpen nagymértékben változnak a 3. tengely keretében a közös érdekű intézkedésekhez rendelt források is: ezek mértéke az osztrák operatív programban 1%, míg a ciprusiban 65%. Az e tengely keretében tehető intézkedések sokfélesége miatt nehéz meghatározni a mögöttes sémákat, de a legtöbb tagállam úgy döntött, hogy erre a prioritásra az Alapból rendelkezésre álló összes forrás egynegyedét-egyharmadát irányozza elő.

A halászati területek fenntartható fejlesztését illetően a tengerparttal nem rendelkező országok (Ausztria, Szlovákia, Magyarország és a Csehország), valamint Málta úgy döntöttek, hogy nem igényelnek támogatást a 4. tengely keretében. A többi ország esetében a költségvetési juttatások 2,6% (Franciaország) és 32,5% (Románia) között változnak. Az operatív programok alapján 2010 második félévéig várhatóan több mint kétszáz helyi halászati akciócsoportot hoznak létre (mostanáig 80 ilyen csoport alakult meg). Az Alapból adható költségvetés csoportonként 560 000 EUR-tól (Franciaország) mintegy hatmillió EUR-ig (Lengyelország) terjed.

Ami az operatív programok gyakorlati végrehajtásának szintjét illeti a tagállamokban, a tagállamok által a 2008. évi végrehajtásról szóló éves jelentésekben[5] szolgáltatott adatok azt mutatják, hogy a gyakorlati megvalósítás szintje továbbra is igen alacsony: mindössze két tagállam nyújtott be időközi kifizetésre irányuló kérelmet. Következésképpen mostanáig mindössze 5 404 048 EUR-t fizettek ki a kedvezményezetteknek.

A költségvetés Bizottság általi végrehajtása

A kötelezettségvállalásokat illetően 2008-ban a 2007 és 2013 közötti időszakra vonatkozó teljes előirányzat (4 304 949 019 EUR) 24,05%-át (607 763 784 EUR) különítették el, ebből 459 679 025 EUR-t konvergencia-célkitűzés szerinti, 148 084 759 EUR-t nem konvergencia-célkitűzés szerinti régiók vonatkozásában. Ami a kifizetéseket illeti, a 2007 és 2013 közötti időszakra vonatkozó teljes előirányzat 11,1%-át (249 361 192 EUR) fizették ki, ebből 99,81%-ot (197 796 248 EUR) konvergencia-célkitűzés szerinti, 99,07%-ot (51 564 944 EUR) nem konvergencia-célkitűzés szerinti régióknak. E kifizetéseket szinte kizárólag előfinanszírozási kifizetés formájában teljesítették, ezen belül 72 775 030 EUR-t a 2008-ban elfogadott hét operatív program keretében. Ezen túlmenően tizennégy tagállam igényelt második előfinanszírozási kifizetést (ezt a lehetőséget a szerkezetátalakítási rendelet vezette be), ami további előfinanszírozási kifizetések teljesítéséhez vezetett. A kifizetési előirányzatok hiánya miatt 2008-ban csak kilenc tagállam kapta meg a második előfinanszírozást (176 248 671 EUR, ebből 137 865 475 EUR konvergencia-célkitűzés szerinti [nyolc tagállam] és 38 383 197 EUR nem konvergencia-célkitűzés szerinti régióknak [hét tagállam]). A pénzügyi végrehajtásról részletesebb információkat az I–III. táblázatok tartalmaznak.

Az Alap koordinációja a strukturális alapokkal és az EMVA-val

Az operatív programokból kiderül, hogy minden tagállam tudatában van annak, hogy biztosítani kell az Alap végrehajtásának összhangját és koordinációját a strukturális alapokkal (az ERFA-val és az ESZA-val), valamint az EMVA-val. Az operatív programok tájékoztatást nyújtanak a tagállamokban az Alapról szóló rendelet 6. cikke értelmében az átfedések elkerülése érdekében (a múltban vagy jelenleg) létrehozott rendszerekről.

Az Alap irányító hatóságai kulcsfontosságú szerepet játszanak a koordinációs mechanizmusban. Az Alap irányító hatóságai képviseltethetik magukat a strukturális alapok és az EMVA monitoringbizottságaiban, és ennek megfelelően ezen alapok irányító hatóságait is meghívják az Alap monitoringbizottságaiba. Egyes tagállamok az összes uniós alap tekintetében felállítottak nemzeti (vagy regionális) koordinációs bizottságokat. Néhány országban a nemzeti jog rendelkezik a különböző európai uniós pénzügyi támogatási források közötti koordináció és összhang biztosítása érdekében tett intézkedésekről. Ezenfelül az Alap keretében minden egyes operatív program leírja az Alappal összefüggő olyan intézkedésekre vonatkozó elhatárolási kritériumokat, amelyek más európai uniós programok keretében is támogathatók.

Technikai segítségnyújtás

A technikai segítségnyújtás (5. tengely) célja az Alapról szóló rendelet végrehajtásához szükséges, előkészítéssel, nyomon követéssel, adminisztratív és technikai segítségnyújtással, értékeléssel, ellenőrzéssel és felügyelettel összefüggő fellépések támogatása. A Bizottság az Alap éves előirányzatának legfeljebb 0,8%-át használhatja fel erre a célra. A tagállamok az Alapból kapott források legfeljebb 5%-át fordíthatják operatív programjaik igazgatásának finanszírozására. A tagállamok átlagosan 3,7%-ot irányoztak elő technikai segítségnyújtásra. Két tagállam (Olaszország és Szlovénia) azonban kihasználta azt a lehetőséget, hogy megfelelő indokolással túllépje az 5%-os küszöböt.

A technikai segítségnyújtásra fordítható költségvetés tagállamok általi felhasználása

Az eddig benyújtott és elfogadott éves jelentések szerint 14 tagállam különített el különböző összegeket a technikai segítségnyújtásra fordítható költségvetés keretében. A fennmaradó 12 tagállam – operatív programjaik elfogadásának vagy végrehajtásának késedelme miatt – nem használta ki ezt a költségvetést. A következő tagállamok különítettek el jelentősebb forrásokat technikai segítségnyújtásra: Olaszország (3 165 540 EUR), Svédország (683 819 EUR), Spanyolország (673 144 EUR), Portugália (600 000 EUR) és Dánia (536 870 EUR). A finanszírozott intézkedések célja az adminisztratív kapacitás növelése, informatikai fejlesztés, tanulmányok készítése, a publicitás és tájékoztatás fokozása, valamint az operatív programok igazgatásának és végrehajtásának támogatása volt.

A technikai segítségnyújtásra fordítható költségvetés Bizottság általi felhasználása

2008-ban a Bizottság az Alap technikai segítségnyújtási költségvetéséből 1 416 000 EUR-t használt fel az alábbi célokra:

Konferenciák

2008. február 18–19-én „Az EHA 4. tengelye elindításának eszközei”[6] címmel konferenciát rendeztek a franciaországi Marseille-ben. A konferencia célja az volt, hogy lehetőséget biztosítson az Alap 4. tengelyében érintett nemzeti és regionális hatóságoknak és helyi szereplőknek a jelenlegi helyzet áttekintésére, és arra, hogy megoszthassák egymással a 4. tengely nemzeti, regionális és helyi szinteken történő sikeres elindításához szükséges eszközökkel és módszerekkel kapcsolatos információkat. Az erre az eseményre elkülönített összeg 191 000 EUR volt.

Tanulmányok

A Bizottság megbízást adott „Az Európai Unió akvakultúra-ágazata gazdasági teljesítményének és versenypozíciójának áttekintése: Az Európai Unió akvakultúrájának fejlődését korlátozó tényezők feltárása” című tanulmány elkészítésére. A tanulmány célja az EU akvakultúra-ágazata jelenlegi erősségeinek és gyengeségeinek, valamint azoknak a lehetőségeknek és veszélyeknek a meghatározása volt, amelyekkel az jelenleg vagy a jövőben szembesül. A tanulmány megállapításait felhasználták az akvakultúra számára fenntartható jövő kialakításáról szóló, 2009. április 8-i bizottsági közlemény kidolgozása során. Az erre a tanulmányra elkülönített összeg 300 000 EUR volt.

Kommunikáció és kiadványok

A Bizottság szerződést kötött egy szolgáltatóval több, az Alapról és kapcsolódó témákról szóló népszerűsítő kiadvány elkészítésére. Az e szolgáltatásokra elkülönített összeg 150 000 EUR volt.

Információtechnológia

A Bizottság 325 000 EUR-t különített el az Alap és a HOPE irányítási alkalmazásainak fejlesztésére és karbantartására, valamint számítástechnikai berendezésekre.

Ideiglenes alkalmazottak

Az ideiglenes alkalmazottak bérének fedezésére 450 000 EUR-t különítettek el.

Az ellenőrzési stratégiák, irányítási és ellenőrző rendszerek és éves ellenőrzési jelentések aktuális helyzete

A tagállamoknak operatív programjuk elfogadása után egy évvel be kell nyújtaniuk irányítási és ellenőrző rendszereiket a Bizottságnak. Az ellenőrzési stratégiákat a jóváhagyást követő kilenc hónapon belül kell benyújtani. Az operatív programok elfogadásának késedelme miatt a Bizottság 2008 végéig csak igen csekély számú irányítási és ellenőrző rendszert és ellenőrzési stratégiát fogadott el. 2008 végéig 14 tagállam nyújtott be ellenőrzési stratégiát, ebből négyet elfogadtak, tízet elutasítottak vagy megszakítottak. Ami az irányítási és ellenőrző rendszereket illeti, ezekből tizenhatot nyújtottak be 2008-ban, ebből csak egyet fogadtak el, hármat elfogadhatatlannak találtak, hármat elutasítottak, kilencet pedig a Bizottság jelenleg értékel. Tekintettel a programok megvalósításának alacsony szintjére, az ellenőrző hatóságok éves ellenőrzési jelentéseikben kénytelenek voltak elállni a véleménynyilvánítástól az ellenőrzési tevékenység elégtelenségénél fogva. Ennélfogva ebben a szakaszban még túl korai lenne az aktuális helyzetről érdemben értekezni vagy átfogóan értékelni az éves ellenőrzési jelentéseket és véleményeket. A jelenleg rendelkezésre álló információk alapján arra számítunk, hogy a Bizottság 2010-ben tud majd részletesebb jelentéssel szolgálni.

Az átláthatósági kezdeményezéssel összhangban szolgáltatott információk

Az európai átláthatósági kezdeményezés előírja a tagállamok számára az EU-val közösen kezelt közösségi alapok elköltésével kapcsolatos információk közzétételét. Az EHA kedvezményezettjeinek közzététele tekintetében ezt a kötelezettséget a 498/2007/EK bizottsági rendelet tovább pontosítja.

Mostanáig 21 tagállam tette közzé a kedvezményezettjei listáját. A Bizottság intézkedéseket tesz annak biztosítása érdekében, hogy minden tagállam maradéktalanul megfeleljen az európai átláthatósági kezdeményezés követelményeinek.

Az Alapból támogatásban részesülő kedvezményezettek adatainak közzététele tagállamonként azért különböző, mert az európai átláthatósági kezdeményezés csupán minimumkövetelményeket ír elő az ilyen adatok – így a kedvezményezettek listája, a művelet neve és a művelethez rendelt közfinanszírozás összege – közzétételével kapcsolatban. Mindamellett a tagállamok döntik el, kívánnak-e kiegészítő vagy részletesebb információkat közzétenni.

Azoknak a vonatkozó honlapoknak a listája, amelyeken a tagállamok közzéteszik ezt az információt, elérhető a Bizottság alábbi honlapján:

http://ec.europa.eu/fisheries/cfp/structural_measures/transparency_en.htm

A SZERKEZETÁTALAKÍTÁSI RENDELET (A 744/2008/EK RENDELET) VÉGREHAJTÁSA

Háttér-információk

2008. július 8-án a Bizottság elfogadott egy intézkedéscsomagot, amelynek célja az uniós halászflotta egyes szegmenseit sújtó súlyos gazdasági válság enyhítése, különösen a vontatott halászfelszereléssel ellátott hajók tekintetében (COM(2008)453). A csomag egyik fontos eleme egy olyan különleges, átmeneti ad hoc rendszert létrehozó tanácsi rendeletre irányuló javaslat volt, amely rendszer – más kísérő intézkedések mellett – egy korlátozott időtartam erejéig új lehetőségeket nyitott meg a tagállamok előtt halászflottájuk szerkezetátalakítása érdekében. A Tanács e javaslat alapján elfogadta a 744/2008/EK rendeletet (a továbbiakban: a szerkezetátalakítási rendelet).

Végrehajtás

A szerkezetátalakítási rendelet három intézkedéstípust vezetett be: általános jellegű intézkedéseket (amelyek az ágazat valamennyi szereplője számára elérhetők), a flottaátalakítási programok keretében az üzemanyagköltségektől különösen függő flottákat vagy flottaszegmenseket célzó intézkedéseket, valamint pénzügyi intézkedéseket. Ezek végrehajtásának a tagállamok által elfogadott operatív programok keretében kellett megtörténnie, kivéve a flottaátalakítási programokra alkalmazandó különleges intézkedéseket, amelyekhez szükség volt a meglévő operatív programok ad hoc kiigazítására.

Általános intézkedések (a szerkezetátalakítási rendelet 5–10. cikke)

Ezek az intézkedések általánosságban a programozási időszak során bármikor megtehetők, feltéve, hogy az adminisztratív döntéseket 2010. január 1. előtt meghozzák. Ez alól fontos kivétel a halászati tevékenység 6. cikkben leírt átmeneti szüneteltetése, amelyre szigorúbb határidők vonatkoznak. Következésképpen a tagállamokat nem kötelezik kifejezetten egyik vagy másik intézkedés előbbre hozására, kivéve az említett átmeneti beszüntetéseket. Ennélfogva az alábbiakban a végrehajtás várható menetét tekintjük át a tagállamok nem kötelező jellegű nyilatkozatai alapján.

A halászati tevékenység átmeneti szüneteltetése a 6. cikk értelmében

Csak Ciprus, Franciaország, Görögország, Lengyelország, Portugália és Spanyolország adott hangot azon szándékának, hogy élni kíván a halászati tevékenység átmeneti szüneteltetésének finanszírozása tekintetében a 6. cikkben biztosított kiemelt lehetőségekkel.

Halászhajók fedélzeti beruházásai a 7. cikk értelmében

Ezt a rendelkezést a tagállamok széles köre elfogadta: a legtöbben már benyújtottak vagy a jövőben be fognak nyújtani erre irányuló kérelmet. Csak Hollandia, Málta, Németország, Olaszország és Svédország nyilatkozott úgy, hogy az intézkedést nem hajtja végre.

Társadalmi-gazdasági kompenzáció a 8. cikk értelmében

Csak Spanyolország kívánja igénybe venni.

Kollektív fellépések a 9. cikk, valamint kísérleti projektek a 10. cikk értelmében

Ezeket az intézkedéseket – különösen az energiaügyi felülvizsgálatok lehetősége tekintetében – széles körben kihasználják vagy ki fogják használni. Csak Írország, Lettország, Málta, Olaszország és Szlovénia nem nyilatkozott kifejezetten az e fellépések végrehajtásával kapcsolatos szándékáról.

A kizárólag a flottaátalakítási programokban részt vevő flottákra alkalmazandó speciális intézkedések (a szerkezetátalakítási rendelet 11–17. cikke)

Ezek az intézkedések – és különösen a halászati tevékenységek végleges beszüntetéséhez a 14. cikk értelmében nyújtott támogatás – képviselik a szerkezetátalakítási rendelet legfontosabb részét, mivel a várakozások szerint ezek járulnak hozzá legnagyobb mértékben a gazdasági ágazat üzemanyagár-ingadozásokkal szembeni rugalmasságának tartós fokozásához. Az alapvető elgondolás szerint a tagállamok flottaátalakítási rendszereket fogadnak el a flotta különösen üzemanyagfogyasztás-függő elemei végleges kivonásának finanszírozása érdekében, ezáltal a halászati tevékenységet csak energiahatékony hajók látnák el. A megmaradó hajók ezenfelül további lehetőségekben részesülnek a halászati tevékenység átmeneti szüneteltetése és a fedélzeti beruházások tekintetében.

Mivel a flottaátalakítási rendszerrel az Alapról szóló rendelet nem foglalkozik és az operatív programokban sem jelent meg, a szóban forgó intézkedések végrehajtásához szükség volt ezen operatív programok módosítására. A 2009. június 30-i határidőig a halászflottával rendelkező 22 tagállam közül csupán 7 fogadott el flottaátalakítási rendszert és igazította hozzá operatív programját. Ezek az államok Belgium, Ciprus, Dánia, Franciaország, Portugália, Románia és Spanyolország voltak. A várhatóan kivonásra kerülő halászati kapacitást az alábbi táblázat mutatja be.

Tagállam | Flottaátalakítási rendszerek száma és mérete | Tevékenység végleges beszüntetése | Érintett szegmensek |

BE | 1 rendszer, 39 hajó | 2046 GT, 7007 kW | Fenékvonóhálós halászhajók |

CY | 1 rendszer, 24 hajó | 261 GT, 2128 kW | Többféle |

DK | 1 rendszer, 110 hajó | 9106 GT, 23 951 kW | Elsősorban fenéken vontatott zsákhálós halászhajók, ezenkívül néhány fenékvonóhálós halászhajó, kerítőhálós hajó és eresztőhálós hajó |

ES | 4 rendszer, 93 hajó | 14600 GT, 22 309 kW | Fenéken vontatott zsákhálós halászhajók, horogsoros halászhajók |

FR | 3 rendszer, 57 hajó | 939 GT, 3308 kW | Fenéken vontatott zsákhálós halászhajók |

PT | 2 rendszer, 42 hajó | 5334 GT, 13 343 kW | Felszíni horogsoros halászhajók, kotróhálót működtető hajók, erszényes kerítőhálós hajók |

RO | 1 rendszer, 2 hajó | 162 GT, 444 kW | Fenéken vontatott zsákhálós halászhajók |

A tervezett végleges kivonásoknak (azaz a hajók fizikai eltávolításának) 2012. december 31-ig kell befejeződniük, mindamellett a hajóknak 2009. december 31-ig be kell szüntetniük minden halászati tevékenységet.

Forgalomból való részleges kivonás (17. cikk)

Egyedül Belgium tett jelentést forgalomból való részleges kivonást célzó projektről: ennek keretében egy, a flottaátalakítási programban érintett fenékvonóhálós halászhajó tulajdonosa épít le 40 GT-nyi kapacitást, hogy abból régi fenékvonóhálós halászhajója helyett egy jóval kisebb új hajót építtessen.

Pénzügyi rendelkezések (20. cikk)

A pénzügyi rendelkezések a szerkezetátalakítási rendelet kulcsfontosságú intézkedései, mivel könnyítettek a tagállamokra a társfinanszírozás miatt nehezedő pénzügyi terheken. Először is az állami támogatáson belül az EHA hozzájárulásának mértékét az általános szabályok szerinti 50%-ról (illetve a konvergencia-célkitűzés szerinti régiók esetében 75%-ról) 95%-ra növelték (20. cikk (1) bekezdése). Másodszor a fedélzeti beruházásokhoz kapcsolódó projektek tekintetében a magánfinanszírozás arányát 60%-ról (illetve a legkülső régiók esetében 50%-ról) 40%-ra csökkentették (7. és 19. cikk). Végül a 20. cikk (3) bekezdése megnyitotta az Alapról szóló rendelet 81. cikkében foglalt előfinanszírozást kiegészítő, 7%-os második előfinanszírozás igénylésének lehetőségét.

Ami a társfinanszírozás arányát illeti (az EHA, illetve a tagállamok viszonylatában), néhány tagállam ezt a lehetőséget arra használta ki, hogy olyan beruházásokat igazoljon vele, amelyeket egyébként nem lehetne magas állami hozzájárulással megvalósítani. Erre példa Dánia, amely az Alapból bizonyos összeget átcsoportosított az 1. tengely alá (selejtezés), és átprogramozta a 2. és 3. tengelyt. Ezáltal az ország egyrészt 29 700 000 EUR állami hozzájárulást takarított meg, másrészt olyan állami támogatást tudott nyújtani selejtezés céljára, amely az eredeti operatív programban nem szerepelt. Ez azért is fontos, mert csak az állami támogatással végrehajtott kapacitáscsökkentést nem lehet újraépíteni.

Az állami és magánfinanszírozás aránya tekintetében biztosított lehetőséggel a legtöbb tagállam bármikor élhet anélkül, hogy nagymértékben kiigazításokat kellene tennie operatív programjának pénzügyi táblázataiban.

Végül e jelentés elfogadásának napjáig csaknem valamennyi tagállam (2008-ban 14, 2009-ben 7) igényelt második előfinanszírozási kifizetést annak ellenére, hogy néhányan közülük nem szándékoztak végrehajtani a szerkezetátalakítási rendeletet.

Ellenőrzés (a 13. cikk (2) bekezdése)

A flottaátalakítási rendszerek határidejének lejárta után a Bizottság az előzetes tervek szerint szerződést köt egy független tanácsadó céggel a flottaátalakítási rendszerek tagállami végrehajtásának ellenőrzése céljából (a szerződéskötés jelenleg folyamatban van). Eredmények 2010 második felében várhatók.

Előzetes értékelés

A szerkezetátalakítási rendeletet az üzemanyagárak tetőzésének időszakában, azon széles körű vélekedés alapján dolgozták ki és fogadták el, hogy az energiaárak igen magas szinten maradnak. 2008 második félévére azonban az árak hirtelen visszaestek jóval a novemberben az ágazati válságot kiváltó szint (0,5 EUR/l) alá. Bár az árak magasak maradtak (egyes flottaszegmensek esetében a megtérülési küszöböt 0,30 EUR/l-ben határozták meg), 2008 utolsó negyedévében a gazdasági kilátások általában jobbak voltak, mint a rendelet elfogadása idején. A kép az elkövetkező hónapok során tovább változott, mivel a pénzügyi válság és az azt követő gazdasági recesszió következtében – a kereslet csökkenése és a csökkenő halárak miatt – újfajta nyomás nehezedett a halászati ágazat szereplőire.

A pénzügyi és gazdasági válság ellenére azonban úgy tűnik, hogy azok az ösztönzések, amelyeket az ágazat szereplői számára a halászati tevékenység beszüntetése céljából nyújtottak, általában kisebb mértékűek voltak, mint az üzemanyagválság idején. Ezért csak korlátozott mértékben vették igénybe a flottaátalakítási rendszerek keretében elérhető intézkedéseket, melyeket végül csupán néhány tagállam fogadott el. Ezzel párhuzamosan a sürgősségi segítségnyújtási intézkedések – különösen a halászati tevékenység átmeneti szüneteltetése és a társadalmi-gazdasági kompenzáció – is veszítettek jelentőségükből, bár néhány tagállamban (például Spanyolországban) jelentős forrásokat szabadítottak fel átmeneti szüneteltetés céljára. A rendeletben foglalt egyéb általános intézkedéseket szélesebb körben használták fel: az ágazatban továbbra is nagyfokú igény mutatkozott az energiahatékonyság támogatását célzó intézkedésekre, különösen az energiaügyi felülvizsgálatokra és a fedélzeti beruházásokra.

A szerkezetátalakítási rendelet teljes hatását csak akkor lehet biztonsággal felmérni, ha ismertetnek és jelentős részben végrehajtanak minden vonatkozó adminisztratív döntést (ezek meghozatalának határideje 2010. december 31.). Amíg ez meg nem történik, nem lehet teljes körűen értékelni a végrehajtás hatásait. Mindamellett ebben a szakaszban megállapítható, hogy a szerkezetátalakítási csomag bizonyosan hozzájárul az energiahatékonyság fokozásához a halászhajók fedélzetén, azonban nem valószínű, hogy nagy mértékben hozzájárulna a gazdasági nyomással szemben strukturális szempontból kevésbé rugalmas flották kapacitáscsökkentésével kapcsolatos célkitűzéshez. Valójában a tevékenységek elfogadott flottaátalakítási programok keretében végrehajtandó átmeneti szüneteltetése csak viszonylag korlátozott mértékben növelte az operatív programokban már eleve kitűzött kapacitáscsökkentési célokat (lásd a fenti táblázatot).

Végül a tagállamokkal folytatott eszmecseréből nyilvánvalóvá vált, hogy néhány tagállam esetében a további európai uniós források hiánya korlátozta a szerkezetátalakítási rendelet végrehajtását. A közlemény úgy rendelkezett, hogy további források csak úgy szerezhetők, ha a tagállamok jelentős erőfeszítéseket tesznek forrásaik 1. tengely alá történő átcsoportosítása érdekében a flották tartós szerkezetátalakítása céljából. Ez azonban elengedhetetlenné tette volna a többi tengelyre előirányzott források megfelelő mértékben való csökkentését, márpedig a tagállamok többsége előnyben részesítette a kormányaikkal és a konzultációban részt vevő felekkel egyeztetett nemzeti stratégiák változatlan formában történő megtartását.

AZ EHA VÉGREHAJTÁSÁVAL KAPCSOLATOS TÁBLÁZATOK

I. TÁBLÁZAT: A KONVERGENCIA-CÉLKITŰZÉS PÉNZÜGYI VÉGREHAJTÁSA

Ország | Előirányzat a | Kötelezettségvállalás b | Kifizetés c | % (b) / (a) | % (c) / (a) |

Belgium | 2007–2013-as időszak | 0,00 | 0,00 | 0,00 | 0,00% | 0,00% |

2008-as pénzügyi év | 0,00 | 0,00 | 0,00 |

Bulgária | 2007–2013-as időszak | 80 009 708,00 | 14 336 687,00 | 5 600 679,56 | 17,92% | 7,00% |

2008-as pénzügyi év | 8 517 922,00 | 8 517 922,00 | 0,00 |

Csehország | 2007–2013-as időszak | 27 106 675,00 | 6 886 504,00 | 3 794 934,50 | 25,41% | 14,00% |

2008-as pénzügyi év | 3 526 490,00 | 3 526 490,00 | 1 897 467,25 |

Németország | 2007–2013-as időszak | 96 861 240,00 | 27 623 988,00 | 6 780 286,80 | 28,52% | 7,00% |

2008-as pénzügyi év | 13 821 981,00 | 13 821 981,00 | 0,00 |

Észtország | 2007–2013-as időszak | 84 568 039,00 | 19 102 181,00 | 5 919 762,73 | 22,59% | 7,00% |

2008-as pénzügyi év | 9 971 872,00 | 9 971 872,00 | 0,00 |

Görögország | 2007–2013-as időszak | 176 836 728,00 | 51 941 240,00 | 24 757 141,92 | 29,37% | 14,00% |

2008-as pénzügyi év | 25 849 796,00 | 25 849 796,00 | 12 378 570,96 |

Spanyolország | 2007–2013-as időszak | 945 692 445,00 | 268 170 032,00 | 132 396 942,00 | 28,36% | 14,00% |

2008-as pénzügyi év | 134 323 828,00 | 134 323 828,00 | 66 198 471,00 |

Franciaország | 2007–2013-as időszak | 34 250 343,00 | 9 306 303,00 | 4 795 048,00 | 27,17% | 14,00% |

2008-as pénzügyi év | 4 699 222,00 | 4 699 222,00 | 2 397 524,00 |

Olaszország | 2007–2013-as időszak | 318 281 864,00 | 87 334 891,00 | 44 559 460,00 | 27,44% | 14,00% |

2008-as pénzügyi év | 44 016 945,00 | 44 016 945,00 | 22 279 730,00 |

Lettország | 2007–2013-as időszak | 125 015 563,00 | 28 485 267,00 | 8 751 089,00 | 22,79% | 7,00% |

2008-as pénzügyi év | 14 887 723,00 | 14 887 723,00 | 0,00 |

Litvánia | 2007–2013-as időszak | 54 713 408,00 | 13 915 847,00 | 3 829 938,56 | 25,43% | 7,00% |

2008-as pénzügyi év | 6 978 531,00 | 6 978 531,00 | 0,00 |

Magyarország | 2007–2013-as időszak | 34 291 357,00 | 5 456 086,00 | 2 400 394,99 | 15,91% | 7,00% |

2008-as pénzügyi év | 5 456 086,00 | 5 456 086,00 | 2 400 394,99 |

Málta | 2007–2013-as időszak | 8 372 329,00 | 1 422 356,00 | 586 063,03 | 16,99% | 7,00% |

2008-as pénzügyi év | 1 422 356,00 | 1 422 356,00 | 586 063,03 |

Ausztria | 2007–2013-as időszak | 187 326,00 | 61 040,00 | 13 112,82 | 32,58% | 7,00% |

2008-as pénzügyi év | 29 837,00 | 29 837,00 | 0,00 |

Lengyelország | 2007–2013-as időszak | 734 092 574,00 | 120 001 664,00 | 51 386 480,18 | 16,35% | 7,00% |

2008-as pénzügyi év | 120 001 664,00 | 120 001 664,00 | 51 386 480,18 |

Portugália | 2007–2013-as időszak | 223 943 059,00 | 61 518 869,00 | 31 352 028,00 | 27,47% | 14,00% |

2008-as pénzügyi év | 30 998 886,00 | 30 998 886,00 | 15 676 014,00 |

Románia | 2007–2013-as időszak | 230 714 207,00 | 37 284 577,00 | 32 299 988,49 | 16,16% | 14,00% |

2008-as pénzügyi év | 22 157 050,00 | 22 157 050,00 | 17 172 461,49 |

Szlovénia | 2007–2013-as időszak | 21 640 283,00 | 4 110 308,00 | 1 514 819,81 | 18,99% | 7,00% |

2008-as pénzügyi év | 4 110 308,00 | 4 110 308,00 | 1 514 819,81 |

Szlovákia | 2007–2013-as időszak | 12 681 459,00 | 3 625 757,00 | 1 775 404,26 | 28,59% | 14,00% |

2008-as pénzügyi év | 1 776 374,00 | 1 776 374,00 | 887 702,13 |

Egyesült Királyság | 2007–2013-as időszak | 43 150 701,00 | 7 132 154,00 | 3 020 549,07 | 16,53% | 7,00% |

2008-as pénzügyi év | 7 132 154,00 | 7 132 154,00 | 3 020 549,07 |

Konvergencia összesen | 2007–2013-as időszak | 3 252 409 308,00 | 767 715 751,00 | 365 534 123,72 | 23,60% | 11,24% |

2008-as pénzügyi év | 459 679 025,00 | 459 679 025,00 | 197 796 247,91 |

II. TÁBLÁZAT: A NEM KONVERGENCIA-CÉLKITŰZÉS PÉNZÜGYI VÉGREHAJTÁSA

Ország | Előirányzat a | Kötelezettségvállalás b | Kifizetés c | % (b) / (a) | % (c) / (a) |

Belgium | 2007–2013-as időszak | 26 261 648,00 | 4 191 906,00 | 1 838 315,00 | 15,96% | 7,00% |

2008-as pénzügyi év | 4 191 906,00 | 4 191 906,00 | 1 838 315,00 |

Dánia | 2007–2013-as időszak | 133 675 169,00 | 36 321 435,00 | 9 357 261,83 | 27,17% | 7,00% |

2008-as pénzügyi év | 18 340 527,00 | 18 340 527,00 | 0,00 |

Németország | 2007–2013-as időszak | 59 004 177,00 | 16 032 272,00 | 4 130 292,39 | 27,17% | 7,00% |

2008-as pénzügyi év | 8 095 504,00 | 8 095 504,00 | 0,00 |

Írország | 2007–2013-as időszak | 42 266 603,00 | 6 746 632,00 | 2 958 662,00 | 15,96% | 7,00% |

2008-as pénzügyi év | 6 746 632,00 | 6 746 632,00 | 2 958 662,00 |

Görögország | 2007–2013-as időszak | 30 995 509,00 | 8 421 917,00 | 4 339 371,26 | 27,17% | 14,00% |

2008-as pénzügyi év | 4 252 651,00 | 4 252 651,00 | 2 169 685,63 |

Spanyolország | 2007–2013-as időszak | 186 198 467,00 | 50 592 760,00 | 26 067 784,00 | 27,17% | 14,00% |

2008-as pénzügyi év | 25 546 840,00 | 25 546 840,00 | 13 033 892,00 |

Franciaország | 2007–2013-as időszak | 181 802 741,00 | 49 398 378,00 | 25 452 382,00 | 27,17% | 14,00% |

2008-as pénzügyi év | 24 943 736,00 | 24 943 736,00 | 12 726 191,00 |

Olaszország | 2007–2013-as időszak | 106 060 990,00 | 28 818 271,00 | 14 848 538,00 | 27,17% | 14,00% |

2008-as pénzügyi év | 14 551 800,00 | 14 551 800,00 | 7 424 269,00 |

Ciprus | 2007–2013-as időszak | 19 724 418,00 | 5 359 405,00 | 2 761 418,52 | 27,17% | 14,00% |

2008-as pénzügyi év | 2 706 234,00 | 2 706 234,00 | 2 761 418,52 |

Magyarország | 2007–2013-as időszak | 559 503,00 | 89 023,00 | 39 165,21 | 15,91% | 7,00% |

2008-as pénzügyi év | 89 023,00 | 89 023,00 | 39 165,21 |

Hollandia | 2007–2013-as időszak | 48 578 417,00 | 13 199 443,00 | 3 400 489,19 | 27,17% | 7,00% |

2008-as pénzügyi év | 6 665 065,00 | 6 665 065,00 | 0,00 |

Ausztria | 2007–2013-as időszak | 5 071 992,00 | 1 378 131,00 | 692 534,44 | 27,17% | 13,65% |

2008-as pénzügyi év | 695 888,00 | 695 888,00 | 337 495,00 |

Portugália | 2007–2013-as időszak | 22 542 190,00 | 6 125 032,00 | 3 155 906,00 | 27,17% | 14,00% |

2008-as pénzügyi év | 3 092 838,00 | 3 092 838,00 | 1 577 953,00 |

Szlovákia | 2007–2013-as időszak | 1 007 069,00 | 287 931,00 | 140 989,66 | 28,59% | 14,00% |

2008-as pénzügyi év | 141 066,00 | 141 066,00 | 70 494,83 |

Finnország | 2007–2013-as időszak | 39 448 827,00 | 10 718 803,00 | 2 761 417,89 | 27,17% | 7,00% |

2008-as pénzügyi év | 5 412 465,00 | 5 412 465,00 | 0,00 |

Svédország | 2007–2013-as időszak | 54 664 803,00 | 14 853 199,00 | 3 826 536,00 | 27,17% | 7,00% |

2008-as pénzügyi év | 7 500 130,00 | 7 500 130,00 | 0,00 |

Egyesült Királyság | 2007–2013-as időszak | 94 677 188,00 | 15 112 454,00 | 6 627 403,16 | 15,96% | 7,00% |

2008-as pénzügyi év | 15 112 454,00 | 15 112 454,00 | 6 627 403,16 |

Nem konvergencia összesen | 2007–2013-as időszak | 1 052 539 711,00 | 267 646 992,00 | 112 398 466,55 | 25,43% | 10,68% |

2008-as pénzügyi év | 148 084 759,00 | 148 084 759,00 | 51 564 944,35 |

II. TÁBLÁZAT: A KONVERGENCIA- ÉS A NEM KONVERGENCIA-CÉLKITŰZÉS PÉNZÜGYI VÉGREHAJTÁSA

Ország | Előirányzat a | Kötelezettségvállalás b | Kifizetés c | % (b) / (a) | % (c) / (a) |

Belgium | 2007–2013-as időszak | 26 261 648,00 | 4 191 906,00 | 1 838 315,00 | 15,96% | 7,00% |

2008-as pénzügyi év | 4 191 906,00 | 4 191 906,00 | 1 838 315,00 |

Bulgária | 2007–2013-as időszak | 80 009 708,00 | 14 336 687,00 | 5 600 679,56 | 17,92% | 7,00% |

2008-as pénzügyi év | 8 517 922,00 | 8 517 922,00 | 0,00 |

Csehország | 2007–2013-as időszak | 27 106 675,00 | 6 886 504,00 | 3 794 934,50 | 25,41% | 14,00% |

2008-as pénzügyi év | 3 526 490,00 | 3 526 490,00 | 1 897 467,25 |

Dánia | 2007–2013-as időszak | 133 675 169,00 | 36 321 435,00 | 9 357 261,83 | 27,17% | 7,00% |

2008-as pénzügyi év | 18 340 527,00 | 18 340 527,00 | 0,00 |

Németország | 2007–2013-as időszak | 155 865 417,00 | 43 656 260,00 | 10 910 579,19 | 28,01% | 7,00% |

2008-as pénzügyi év | 21 917 485,00 | 21 917 485,00 | 0,00 |

Észtország | 2007–2013-as időszak | 84 568 039,00 | 19 102 181,00 | 5 919 762,73 | 22,59% | 7,00% |

2008-as pénzügyi év | 9 971 872,00 | 9 971 872,00 | 0,00 |

Írország | 2007–2013-as időszak | 42 266 603,00 | 6 746 632,00 | 2 958 662,00 | 15,96% | 7,00% |

2008-as pénzügyi év | 6 746 632,00 | 6 746 632,00 | 2 958 662,00 |

Görögország | 2007–2013-as időszak | 207 832 237,00 | 60 363 157,00 | 29 096 513,18 | 29,04% | 14,00% |

2008-as pénzügyi év | 30 102 447,00 | 30 102 447,00 | 14 548 256,59 |

Spanyolország | 2007–2013-as időszak | 1 131 890 912,00 | 318 762 792,00 | 158 464 726,00 | 28,16% | 14,00% |

2008-as pénzügyi év | 159 870 668,00 | 159 870 668,00 | 79 232 363,00 |

Franciaország | 2007–2013-as időszak | 216 053 084,00 | 58 704 681,00 | 30 247 430,00 | 27,17% | 14,00% |

2008-as pénzügyi év | 29 642 958,00 | 29 642 958,00 | 15 123 715,00 |

Olaszország | 2007–2013-as időszak | 424 342 854,00 | 116 153 162,00 | 59 407 998,00 | 27,37% | 14,00% |

2008-as pénzügyi év | 58 568 745,00 | 58 568 745,00 | 29 703 999,00 |

Ciprus | 2007–2013-as időszak | 19 724 418,00 | 5 359 405,00 | 2 761 418,52 | 27,17% | 14,00% |

2008-as pénzügyi év | 2 706 234,00 | 2 706 234,00 | 2 761 418,52 |

Lettország | 2007–2013-as időszak | 125 015 563,00 | 28 485 267,00 | 8 751 089,00 | 22,79% | 7,00% |

2008-as pénzügyi év | 14 887 723,00 | 14 887 723,00 | 0,00 |

Litvánia | 2007–2013-as időszak | 54 713 408,00 | 13 915 847,00 | 3 829 938,56 | 25,43% | 7,00% |

2008-as pénzügyi év | 6 978 531,00 | 6 978 531,00 | 0,00 |

Luxemburg | 2007–2013-as időszak | 0,00 | 0,00 | 0,00 | 0,00% | 0,00% |

2008-as pénzügyi év | 0,00 | 0,00 | 0,00 |

Magyarország | 2007–2013-as időszak | 34 850 860,00 | 5 545 109,00 | 2 439 560,20 | 15,91% | 7,00% |

2008-as pénzügyi év | 5 545 109,00 | 5 545 109,00 | 2 439 560,20 |

Málta | 2007–2013-as időszak | 8 372 329,00 | 1 422 356,00 | 586 063,03 | 16,99% | 7,00% |

2008-as pénzügyi év | 1 422 356,00 | 1 422 356,00 | 586 063,03 |

Hollandia | 2007–2013-as időszak | 48 578 417,00 | 13 199 443,00 | 3 400 489,19 | 27,17% | 7,00% |

2008-as pénzügyi év | 6 665 065,00 | 6 665 065,00 | 0,00 |

Ausztria | 2007–2013-as időszak | 5 259 318,00 | 1 439 171,00 | 705 647,26 | 27,36% | 13,42% |

2008-as pénzügyi év | 725 725,00 | 725 725,00 | 337 495,00 |

Lengyelország | 2007–2013-as időszak | 734 092 574,00 | 120 001 664,00 | 51 386 480,18 | 16,35% | 7,00% |

2008-as pénzügyi év | 120 001 664,00 | 120 001 664,00 | 51 386 480,18 |

Portugália | 2007–2013-as időszak | 246 485 249,00 | 67 643 901,00 | 34 507 934,00 | 27,44% | 14,00% |

2008-as pénzügyi év | 34 091 724,00 | 34 091 724,00 | 17 253 967,00 |

Románia | 2007–2013-as időszak | 230 714 207,00 | 37 284 577,00 | 32 299 988,49 | 16,16% | 14,00% |

2008-as pénzügyi év | 22 157 050,00 | 22 157 050,00 | 17 172 461,49 |

Szlovénia | 2007–2013-as időszak | 21 640 283,00 | 4 110 308,00 | 1 514 819,81 | 18,99% | 7,00% |

2008-as pénzügyi év | 4 110 308,00 | 4 110 308,00 | 1 514 819,81 |

Szlovákia | 2007–2013-as időszak | 13 688 528,00 | 3 913 688,00 | 1 916 393,92 | 28,59% | 14,00% |

2008-as pénzügyi év | 1 917 440,00 | 1 917 440,00 | 958 196,96 |

Finnország | 2007–2013-as időszak | 39 448 827,00 | 10 718 803,00 | 2 761 417,89 | 27,17% | 7,00% |

2008-as pénzügyi év | 5 412 465,00 | 5 412 465,00 | 0,00 |

Svédország | 2007–2013-as időszak | 54 664 803,00 | 14 853 199,00 | 3 826 536,00 | 27,17% | 7,00% |

2008-as pénzügyi év | 7 500 130,00 | 7 500 130,00 | 0,00 |

Egyesült Királyság | 2007–2013-as időszak | 137 827 889,00 | 22 244 608,00 | 9 647 952,23 | 16,14% | 7,00% |

2008-as pénzügyi év | 22 244 608,00 | 22 244 608,00 | 9 647 952,23 |

Konvergencia és nem konvergencia összesen | 2007–2013-as időszak | 4 304 949 019,00 | 1 035 362 743,00 | 477 932 590,27 | 24,05% | 11,10% |

2008-as pénzügyi év | 607 763 784,00 | 607 763 784,00 | 249 361 192,26 |

IV. TÁBLÁZAT: A BIZOTTSÁG ÁLTAL 2008-BAN ELFOGADOTT OPERATÍV PROGRAMOK

Ország | EHA-támogatás összege | A határozat időpontja | A határozat száma |

BE | Belgium | 26 261 648 | 2008/11/11 | C(2008)6895 |

IE | Írország | 42 266 603 | 2008/09/09 | C(2008)4993 |

HU | Magyarország | 34 850 860 | 2008/09/09 | C(2008)4684 |

MT | Málta | 8 372 329 | 2008/12/10 | C(2008)8380 |

PL | Lengyelország | 734 092 574 | 2008/10/16 | C(2008)6007 |

SI | Szlovénia | 21 640 283 | 2008/11/19 | C(2008)7279 |

UK | Egyesült Királyság | 137 827 889 | 2008/09/09 | C(2008)4994 |

ÖSSZESEN | 1 005 312 186 |

V. TÁBLÁZAT: AZ EHA-TÁMOGATÁSOK MEGOSZLÁSA PRIORITÁSI TENGELYEK ÉS TAGÁLLAMOK SZERINT

Ország | 1. prioritási tengely | 2. prioritási tengely | 3. prioritási tengely | 4. prioritási tengely | 5. prioritási tengely | Összesen |

|Összeg | % |Összeg | % |Összeg | % |Összeg | % |Összeg | % | | |BE | Belgium |7 561 648 |28,79 |5 000 000 |19,04 |9 488 352 |36,13 |2 900 000 |11,04 |1 311 648 |4,99 | 26 261 648 | |BG | Bulgária |8 000 970 |10,00 |36 004 371 |45,00 |20 002 426 |25,00 |12 001 456 |15,00 |4 000 485 |5,00 | 80 009 708 | |CZ | Csehország |- |- |11 926 937 |44,00 |13 824 404 |51,00 |- |- |1 355 334 |5,00 | 27 106 675 | |DK | Dánia |21 365 342 |15,98 |47 149 524 |35,27 |46 015 266 |34,42 |12 461 279 |9,32 |6 683 758 |5,00 | 133 675 169 | |DE | Németország |8 145 000 |5,23 |57 560 225 |36,93 |68 687 844 |44,07 |19 438 000 |12,47 |2 034 348 |1,31 | 155 865 417 | |EE | Észtország |15 264 531 |18,05 |24 583 929 |29,07 |21 209 664 |25,08 |19 281 513 |22,80 |4 228 402 |5,00 | 84 568 039 | |IE | Írország |34 766 000 |82,25 |- |- |6 000 000 |14,20 |1 500 603 |3,55 |- |- | 42 266 603 | |EL | Görögország |77 272 459 |37,18 |59 689 538 |28,72 |32 320 240 |15,55 |33 300 000 |16,02 |5 250 000 |2,53 | 207 832 237 | |ES | Spanyolország |403 067 965 |35,61 |344 241 335 |30,41 |316 510 945 |27,96 |49 336 048 |4,36 |18 734 619 |1,66 | 1 131 890 912 | |FR | Franciaország

| 59 621 494 |27,60 |63 029 212 |29,17 |85 049 416 |39,37 |5 699 644 |2,64 |2 653 318 |1,23 | 216 053 084 | |IT | Olaszország |161 250 284 |38,00 |106 085 713 |25,00 |106 085 713 |25,00 |16 973 714 |4,00 |33 947 430 |8,00 | 424 342 854 | |CY | Ciprus |2 200 000 |11,15 |3 250 000 |16,48 |12 924 418 |65,52 |1 000 000 |5,07 |350 000 |1,77 | 19 724 418 | |LV | Lettország |20 860 942 |16,69 |46 128 750 |36,90 |24 153 000 |19,32 |28 911 476 |23,13 |4 961 395 |3,97 | 125 015 563 | |LT | Litvánia |13 667 647 |24,98 |22 431 005 |41,00 |9 249 241 |16,90 |6 693 770 |12,23 |2 671 745 |4,88 | 54 713 408 | |HU | Magyarország |- |- |24 163 925 |69,34 |8 944 392 |25,66 |- |- |1 742 543 |5,00 | 34 850 860 | |MT | Málta |2 175 000 |25,98 |1 760 250 |21,02 |4 095 079 |48,91 |- |- |342 000 |4,08 | 8 372 329 | |NL | Hollandia |16 913 233 |34,82 |7 379 398 |15,19 |16 903 461 |34,80 |4 987 125 |10,27 |2 395 200 |4,93 | 48 578 417 | |AT | Ausztria |- |- |5 164 318 |98,19 |50 000 |0,95 |- |- |45 000 |0,86 | 5 259 318 | |PL | Lengyelország |168 841 292 |23,00 |146 818 515 |20,00 |146 818 515 |20,00 |234 909 624 |32,00 |36 704 628 |5,00 | 734 092 574 | |PT | Portugália |53 065 134 |21,53 |78 058 495 |31,67 |90 026 920 |36,52 |17 403 406 |7,06 |7 931 294 |3,22 | 246 485 249 | |RO | Románia |9 975 000 |4,32 |105 000 000 |45,51 |30 000 000 |13,00 |75 000 000 |32,51 |10 739 207 |4,65 | 230 714 207 | |SI | Szlovénia |2 164 029 |10,00 |7 141 293 |33,00 |7 574 097 |35,00 |2 164 029 |10,00 |2 596 835 |12,00 | 21 640 283 | |SK | Szlovákia |- |- |10 467 810 |76,47 |2 536 292 |18,53 |- |- |684 426 |5,00 | 13 688 528 | |FI | Finnország |3 445 000 |8,73 |16 990 000 |43,07 |14 783 827 |37,48 |3 606 000 |9,14 |624 000 |1,58 | 39 448 827 | |SE | Svédország |13 666 201 |25,00 |10 932 961 |20,00 |19 132 681 |35,00 |8 199 720 |15,00 |2 733 240 |5,00 | 54 664 803 | |UK | Egyesült Királyság |39 634 805 |28,76 |33 589 711 |24,37 |49 620 896 |36,00 |11 598 450 |8,42 |3 384 027 |2,46 | 137 827 889 | |Mindösszesen | 1 142 923 976 |26,55 |1 274 547 215 |29,61 |1 162 007 089 |26,99 |567 365 857 |13,18 |158 104 882 |3,67 |4 304 949 019 | |

A könnyebb hivatkozás érdekében kérjük, olvassa el az alábbi jelmagyarázatot:

1. prioritási tengely: intézkedések az EU-halászflotta kiigazítására

2. prioritási tengely: akvakultúra, belvízi halászat és a halászati és akvakultúra-termékek feldolgozása és forgalmazása

3. prioritási tengely: közös érdekeket célzó intézkedések

4. prioritási tengely: a halászati területek fenntartható fejlesztése

5. prioritási tengely: technikai segítségnyújtás

[1] A HOPE 2000–2006 közötti időszakban történő végrehajtásáról szóló jelentést a strukturális alapok végrehajtásáról szóló éves jelentés tartalmazza.

[2] A Tanács 2006. július 27-i 1198/2006/EK rendelete az Európai Halászati Alapról (HL L 223.,

2006.8.15., 1. o.)

[3] A Tanács 2008. július 24-i 744/2008/EK rendelete a gazdasági válság által érintett európai közösségi halászati flották szerkezetátalakításának ösztönzését célzó különleges átmeneti intézkedésről (HL L 202., 2008.7.31., 1. o.)

[4] 1. prioritási tengely: intézkedések a közösségi halászflotta kiigazítására

2. prioritási tengely: akvakultúra, belvízi halászat és a halászati és akvakultúra-termékek feldolgozása és forgalmazása

3. prioritási tengely: közös érdekeket célzó intézkedések

4. prioritási tengely: a halászati területek fenntartható fejlesztése

5. prioritási tengely: technikai segítségnyújtás

[5] Megjegyzés: Noha az éves jelentés benyújtási határideje 2009. június 30. volt, a Bizottság még nem vette kézhez és fogadta el az összes éves jelentést a 2008. évi végrehajtásról. Ennélfogva az e jelentésben szolgáltatott információk nem teljes körűek.

[6] http://ec.europa.eu/fisheries/meetings_events/events/archives/events_2008/conference_180208_en.htm